CELEX: 62011CJ0403
Language: bg
Date: 2012-10-04 00:00:00
Title: Решение на Съда (шести състав) от 4 октомври 2012 г.#Европейска комисия срещу Кралство Испания.#Неизпълнение на задължения от държава членка — Директива 2000/60/ЕО — Планове за управление на речни басейни — Публикуване и изпращане на Комисията — Информиране и консултиране на обществеността — Липса.#Дело C‑403/11.

Решение на Съда (шести състав) от 4 октомври 2012 г. — Комисия/Испания(Дело C-403/11)
      „Неизпълнение на задължения от държава членка — Директива 2000/60/ЕО — Планове за управление на речни басейни — Публикуване и изпращане на Комисията — Информиране и консултиране на обществеността — Липса“
      1.                     Иск за установяване на неизпълнение на задължения — Доказване на неизпълнението — Доказателствена тежест върху Комисията —
            Представяне на обстоятелства, от които е видно неизпълнението на задължения — Тежест за съответната държава членка да докаже
            противното (член 258 ДФЕС) (вж. точка 20)
      2.                     Околна среда — Политика на Общността в областта на водите — Директива 2000/60 — Задължение за държавите членки за публикуване
            на плановете за управление на речните басейни — Задължение за консултиране с обществеността и за изпращане на копия от тези
            планове на Комисията и на съответните държави членки — Неизпълнение — Неизпълнение на задължения (член 13, параграфи 1—3 и
            6, член 14, параграф 1, буква в) и член 15, параграф 1 от Директива 2000/60 на Европейския парламент и на Съвета) (вж. точки
            21—23)
      3.                     Държави членки — Задължения — Неизпълнение на задължения — Обосновка, изведена от вътрешния правов ред — Недопустимост (член 258
            ДФЕС) (вж. точка 25)
      Предмет
      
         
               Неизпълнение на задължения от държава членка — Нарушение на член 13, параграфи 1, 2, 3 и 6, член 14, параграф 1, буква в)
                  и член 15, параграф 1 от Директива 2000/60/ЕО на Европейския парламент и на Съвета от 23 октомври 2000 година за установяване
                  на рамка за действията на Общността в областта на политиката за водите (ОВ L 327, стр. l; Специално издание на български език,
                  2007 г., глава 15, том 6, стр. 193) — Планове за управление на речни басейни — Информиране и консултиране на обществеността —
                  Докладване на тези планове за управление
               
            Диспозитив
      
         
                  1)
               
               
                  
               
               
                  	Кралство Испания:
               
            –        като не е приело до 22 декември 2009 г. плановете за управление на речните басейни, освен за този на Cataluña, и като не е
         изпратило на Европейската комисия и на другите заинтересовани държави членки до 22 март 2010 г. копие на тези планове в съответствие
         с член 13, параграфи 1—3 и 6, както и с член 15, параграф 1 от Директива 2000/60/ЕО на Европейския парламент и на Съвета от
         23 октомври 2000 година за установяване на рамка за действията на Общността в областта на политиката за водите, изменена с
         Директива 2008/32/ЕО на Европейския парламент и на Съвета от 11 март 2008 г., и
      
      –        като не е започнало най-късно до 22 декември 2008 г., освен що се отнася до речните басейни на Cataluña, Islas Baleares, Tenerife,
         Guadiana, Guadalquivir, Cuenca Mediterránea Andaluza, Tinto-Odiel-Piedras, Guadalete-Barbate, Galicia-Costa, Miño-Sil, Duero,
         Cantábrico Occidental и Cantábrico Oriental, процедурата по информиране и консултиране на обществеността относно проектите
         на планове за управление на речните басейни в съответствие с член 14, параграф 1, буква в) от тази директива,
      
      не е изпълнило задълженията си по посочените разпоредби.
      
         
                  2)
               
               
                  
               
               
                  	Осъжда Кралство Испания да заплати съдебните разноски.